সংবাদ বিজ্ঞপ্তি

সেপ্টেম্বর ২১, ২০১৯

ইউআইইউতে ফল-২০১৯ শিক্ষার্থীদের নবীনবরণ অনুষ্ঠিত

ইউনাইটেড ইন্টারন্যাশনাল ইউনিভার্সিটিতে ফল-২০১৯ এর আন্ডারগ্রাজুয়েট ও পোস্ট গ্রাজুয়েট শিক্ষার্থীদের নবীনবরণ গতকাল অনুষ্ঠিত হয়েছে। স্কুল অব বিজনেজ অ্যান্ড ইকোনমিকস ও স্কুল অব সাইন্স অ্যান্ড ইঞ্জিনিয়ারিংয়ে সদ্য ভর্তি হওয়া শিক্ষার্থীরা এতে অংশ নেন। ইউআইইউ উপাচার্য অধ্যাপক ড. চৌধুরী মোফিজুর রহমান এতে প্রধান অতিথি হিসেবে উপস্থিত ছিলেন।
[bookmark: _GoBack]প্রধান অতিথি বলেন, চতুর্থ শিল্পবিপ্লব কর্মক্ষেত্রে নতুন নতুন চ্যালেঞ্জ তৈরি করবে। তাই মানসম্পন্ন ও সঠিক শিক্ষায় শিক্ষিত হয়ে চ্যালেঞ্জ মোকাবেলায় নিজেদের তৈরি করতে হবে। শিক্ষার্থীদের পড়াশোনার পাশাপাশি ইনোভেশন ও গবেষণায় মনোযোগ পরামর্শ দেন । অভিভাবকদের সন্তানের দিকে বিশেষ নজর দেয়ার আহ্বান জানান তিনি।
বিশ্ববিদ্যালয়ের রেজিস্ট্রার অধ্যাপক এ এস এম সালাহউদ্দিনের সঞ্চালনায় অনুষ্ঠানে উপস্থিত ছিলেন ডিন, বিভাগীয় প্রধান ও পরিচালকসহ বিশ^বিদ্যালয়ের শিক্ষক ও কর্মকর্তারা। 

